“Oʻzkimyosanoat” AJ boshqaruv tuzilmasini takomillashtirish chora-tadbirlari toʻgʻrisida
(resolution, 2020-09-28)

Ishlab chiqarilayotgan kimyo mahsulotlari tannarxini pasaytirish hisobiga uning tashqi va ichki bozorlardagi raqobatdoshligini oshirish, ishlab chiqarishni diversifikatsiyalashni chuqurlashtirish, kimyo tarmogʻi korxonalarini yanada modernizatsiyalash, rekonstruksiyalash va texnik qayta jihozlashni amalga oshirish, energiya va resurslarni tejaydigan zamonaviy texnologiyalarni joriy etish asosida xaridorgir mahsulot turlarini kengaytirish va ishlab chiqarish hajmini koʻpaytirish, shuningdek, tarmoqni boshqarish tizimini tubdan takomillashtirish, korporativ boshqaruvning ilgʻor usullarini keng qoʻllash maqsadida: 1. Vazirlar Mahkamasining Geologiya, yoqilgʻi-energetika kompleksi, kimyo, neft kimyo va metallurgiya sanoati masalalari kompleksining rahbari Gʻ.I. Ibragimovga, “Oʻzkimyosanoat” AJ hamda aksiyadorlik jamiyatining tashkiliy tuzilmasiga kiruvchi kimyo sanoati korxonalarining rahbarlariga ishlab chiqarish sarf-xarajatlarini kamaytirish va tannarxini pasaytirish, energiya va resurslarni tejaydigan zamonaviy texnologiyalar va uskunalarni tatbiq etish boʻyicha taʼsirchan choralarni amalga oshirmaganliklari koʻrsatib oʻtilsin. Ishlab chiqarish xarajatlari va mahsulot tannarxini ogʻishmay tubdan kamaytirib borish, mavjud rezervlarni aniqlash, energiya, materiallar va resurslarni tejaydigan ilgʻor texnologiyalarni jadal tatbiq etish, ishlab chiqarish sarf-xarajatlarini qisqartirish boʻyicha tizimli ishlarni amalga oshirish kimyo tarmogʻi korxonalarining eng muhim vazifasi deb hisoblansin. Tannarxni arzonlashtirish ishlab chiqarilayotgan kimyo mahsulotlarining ichki va tashqi bozorlarda raqobatdoshligini oshirishning eng muhim omili deb qaralsin. 2. Quyidagilar “Oʻzkimyosanoat” AJning asosiy vazifalari va faoliyat yoʻnalishlari etib belgilansin: ishlab chiqarish sarf-xarajatlari va kimyo korxonalari tomonidan ishlab chiqariladigan mahsulotlar tannarxi darajasiga taʼsir oʻtkazuvchi omillarni chuqur tahlil etish, resurs va energiya tejaydigan zamonaviy texnologiya va uskunalarni, ishlab chiqarish jarayonlari va sotuvlarni boshqarishning eng yangi elektron-axborot tizimlarini joriy etish, mahsulotlarning materiallar sigʻimini kamaytirish, boshqaruv xodimlari sonini va noishlab chiqarish sarf-xarajatlarini optimallashtirish hisobiga ishlab chiqarish xarajatlari va mahsulotlar tannarxini tubdan pasaytirish boʻyicha aniq chora-tadbirlarni ishlab chiqish; tarmoqda ishlab chiqarishni yanada diversifikatsiyalashga, mamlakat mineral xomashyo resurslari zaxiralarini tobora chuqurroq qayta ishlashga, yuqori qoʻshilgan qiymatli xaridorgir sifatli kimyo mahsulotlari ishlab chiqarishni va tarmoq korxonalarida texnologik xavfsizlikni taʼminlaydigan yuqori texnologiyali zamonaviy uskunalar va innovatsion texnologiyalarni tarmoqqa keng joriy etishga yoʻnaltirilgan yagona texnik siyosatni amalga oshirish; kimyo sanoati mahsulotlarining jahon konyunkturasi tendensiyalarini chuqur oʻrganish va buning asosida jahon bozorlarida xaridorgir boʻlgan kimyo buyumlarining xilma-xil turlarini ishlab chiqarishni oʻzlashtirish, mahalliy mahsulotlarni yangi tashqi bozorlarga olib chiqish; import boʻyicha respublikaga olib kelinayotgan kimyo mahsulotlarini tahlil qilish va kimyo ishlab chiqarishlarini mahalliylashtirish darajasini muttasil chuqurlashtirib borish, tarmoqlararo sanoat kooperatsiyasini, shu jumladan, kichik tadbirkorlik subyektlari bilan respublikamizning yirik korxonalari oʻrtasida kooperatsiya aloqalarini kengaytirish; respublika qishloq xoʻjaligi tovar ishlab chiqaruvchilarini agrotexnologiya normalariga muvofiq mutanosib nisbatdagi azot, fosfor, kaliy va kompleks oʻgʻitlar bilan barqaror taʼminlash; faol investitsiya siyosatini yuritish, loyiha ishlari, ularning ekspertizasini takomillashtirish, tarmoqqa toʻgʻridan-toʻgʻri xorijiy investitsiyalarni jalb etish; “Oʻzkimyosanoat” AJ tuzilmasiga kiruvchi aksiyadorlik jamiyatlari faoliyati samaradorligini oshirishga koʻmaklashish, ularda zamonaviy korporativ boshqaruv usullarini joriy etish va takomillashtirish; yangi raqobatdosh, innovatsion texnologiyalar, mahsulot turlari yaratish va joriy etishga, mahsulotga energiya va resurs sarfini kamaytirishga, ishlab chiqarish xarajatlarini qisqartirishga yoʻnaltirilgan ilmiy tadqiqotlar, shu jumladan, tarmoqlararo ilmiy tadqiqotlarni qoʻllab-quvvatlash va ragʻbatlantirish; zamonaviy korporativ boshqaruv usullarini egallagan, bozor sharoitlarida ishlarni samarali tashkil eta oladigan muhandis-texnik va boshqaruv kadrlari malakasini oshirish va qayta tayyorlash. 6. “Oʻzkimyosanoat” AJ: ishlarni tizimli asosda tashkil qilsin va 4-ilovaga muvofiq 2017-yilda korxonalar boʻyicha ishlab chiqarish xarajatlarini kamaytirish hamda mahsulot tannarxini pasaytirishning prognoz parametrlariga soʻzsiz erishishni taʼminlasin; ishlab chiqarish xarajatlarining va tarmoq korxonalari tomonidan ishlab chiqarilayotgan mahsulotlar tannarxining muttasil kamayib borishini taʼminlaydigan omillarni doimo puxta tahlil etib borsin hamda 2017-yilning 1-dekabriga qadar muddatda 2018-2019-yillarda ishlab chiqarish xarajatlarini kamaytirish va ishlab chiqarilayotgan kimyo mahsulotlarining raqobatdoshligini oshirish boʻyicha aniq chora-tadbirlar dasturini Oʻzbekiston Respublikasi Vazirlar Mahkamasiga tasdiqlash uchun kiritsin. 7. “Oʻzkimyosanoat” AJ Oʻzbekiston Respublikasi Iqtisodiyot vazirligi va Moliya vazirligi bilan birgalikda ikki oy muddatda 2017 — 2021-yillarda kimyo sanoatini rivojlantirish dasturini ishlab chiqsin va Vazirlar Mahkamasiga kiritsin, unda fosforli oʻgʻitlar ishlab chiqarish boʻyicha mavjud quvvatlarni kengaytirish, ichki va tashqi bozorlarda talab boʻlgan kimyo mahsulotlari ishlab chiqarish boʻyicha moslashuvchan quvvatlarni tashkil etish yuzasidan aniq chora-tadbirlar nazarda tutilsin. 8. Oʻzbekiston Respublikasi Prezidenti va Oʻzbekiston Respublikasi Hukumatining baʼzi qarorlariga 5-ilovaga muvofiq oʻzgartish va qoʻshimchalar kiritilsin. 9. Oʻzbekiston Respublikasi Prezidenti va Oʻzbekiston Respublikasi Hukumatining ayrim qarorlari 6-ilovaga muvofiq oʻz kuchini yoʻqotgan deb hisoblansin. 10. “Oʻzkimyosanoat” AJ Oʻzbekiston Respublikasi Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 11. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. Oʻzbekiston Respublikasi Prezidentining “Davlat aktivlariga ega ayrim yirik aksiyadorlik kompaniyalari Kengashlarining tarkiblarini tasdiqlash toʻgʻrisida” 2006-yil 24-iyuldagi PQ-424-sonli qarori 2-ilovasining 3-bandi. 2. Vazirlar Mahkamasining “Kimyo sanoati korxonalari ishini barqarorlashtirish chora-tadbirlari va ularni yanada rivojlantirish yoʻnalishlari toʻgʻrisida” 1994-yil 9-iyundagi 292-sonli qarori. 3. Vazirlar Mahkamasining “Kimyo sanoati korxonalarini boshqarish tuzilmasini takomillashtirish va qishloq xoʻjaligiga agrokimyo xizmati koʻrsatishni yaxshilash chora-tadbirlari toʻgʻrisida” 2004-yil 23-yanvardagi 33-sonli qarori. 4. Vazirlar Mahkamasining “Oʻzkimyosanoat” davlat-aksiyadorlik kompaniyasi tashkiliy tuzilmasini qisman oʻzgartirish toʻgʻrisida” 2004-yil 31-martdagi 154-sonli qarori. 5. Vazirlar Mahkamasining “Oʻzkimyosanoat” davlat-aksiyadorlik kompaniyasi tarkibiga oʻzgartirish kiritish toʻgʻrisida” 2004-yil 12-oktabrdagi 471-sonli qarori (Oʻzbekiston Respublikasining qonun hujjatlari toʻplami, 2004-yil, № 40-41, 439-modda). 6. Vazirlar Mahkamasining “Oʻzbekiston Respublikasi Hukumatining vazirliklar, davlat qoʻmitalari va idoralar toʻgʻrisidagi nizomlarni tasdiqlash boʻyicha ayrim qarorlariga oʻzgartirish va qoʻshimchalar kiritish haqida” 2010-yil 5-iyundagi 108-sonli qarori ilovasining 29-bandi (Oʻzbekiston Respublikasining QT, 2010-yil, № 6, 27-modda).